**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO DĖL PRITARIMO PARTNERYSTĖS SUTARČIAI**

**1. Sprendimo projekto esmė, tikslai ir uždaviniai.**

Atsižvelgiant į Lietuvos Respublikos Vyriausybės siekį skatinti savivaldybių viešųjų pastatų energinio efektyvumo didinimo procesą bei tęsti daugiabučių namų atnaujinimą (modernizavimą) savivaldybėse, Aplinkos ministerijos, VšĮ Būsto energijos taupymo agentūros ir Klaipėdos miesto savivaldybės sutarimą įgyvendinti Europos regioninės plėtros fondo lėšomis finansuojamą projektą „Daugiabučių namų ir savivaldybių viešųjų pastatų modernizavimo skatinimas“, pagal 2014-2020 metų Europos sąjungos fondų investicijų veiksmų programos prioriteto įgyvendinimo priemonę Nr. 04.3.1-APVA-V-003 „Daugiabučių namų ir savivaldybių viešųjų pastatų modernizavimo skatinimas“ įgyvendinimo ir bendradarbiavimo, susitaria bendrai veikti dėl daugiabučių namų bei viešojo pastato Klaipėdos miesto savivaldybėje atnaujinimo (modernizavimo) proceso koordinavimo sudarant dvišalę sutartį. Savivaldybės tarybos sprendimo projektu siūloma pritarti dvišaliai partnerystės sutarčiai.

**2. Projekto rengimo priežastys ir kuo remiantis parengtas sprendimo projektas.**

Daugiabučių namų atnaujinimo (modernizavimo) programos, patvirtintos Lietuvos Respublikos Vyriausybės 2004 m. rugsėjo 23 d. nutarimu Nr. 1213, 24 punkte nurodyta, kad Savivaldybės atsižvelgiant į Programos tikslus ir uždavinius rengia savivaldybių programas, atitinkančias Programos reikalavimus, jas tvirtina, skiria šių programų įgyvendinimo administratorius ir kontroliuoja jų įgyvendinimą, koordinuoja daugiabučių namų atnaujinimo (modernizavimo) procesą savivaldybės teritorijoje, siejant jį su savivaldybės teritorijų planavimo, atnaujinimo ir tvarkymo programomis ir projektais, taip pat plėtoja visuomenės informavimą ir švietimą. Klaipėdos miesto savivaldybės vardu sudaromų sutarčių pasirašymo tvarkos aprašo, patvirtinto Klaipėdos miesto savivaldybės tarybos 2014 m. gegužės 29 d. sprendimu Nr. T2-115, 2.3 punktu nurodoma, kad bendradarbiavimo su Lietuvos ar užsienio savivaldybėmis, miestais, institucijomis ir organizacijomis ar prisijungimo prie organizacijų Savivaldybės vardu negali būti sudaromos sutartys be išankstinio Klaipėdos miesto savivaldybės tarybos (toliau – Taryba) pritarimo; 7 punktu kai Tarybos sprendime, kuriuo pritariama sutarties sudarymui, turi būti nurodytas asmuo, įgaliotas pasirašyti sutartį. Tuo atveju, kai Tarybos sprendime nėra nurodytas asmuo, įgaliotas pasirašyti sutartį, arba Tarybos sprendime nurodytas asmuo negali pasirašyti sutarties, arba kai sudarant sutartį nėra reikalingas išankstinis Tarybos pritarimas, Savivaldybės vardu sudaromas sutartis pasirašo meras (merą pavaduojantis mero pavaduotojas) arba jo įgaliotas kitas asmuo. Atsižvelgiant į aukščiau išdėstytą bei VšĮ Būsto energijos taupymo agentūros 2016-04-29 raštą Nr. (3)-B2.2-3535 ir 2016-05-03 raštą Nr. (4)-B2.2-3623, kuriais teikiama Klaipėdos miesto savivaldybės administracijai pasirašyti partnerystės dėl projekto „Daugiabučių namų ir savivaldybių viešųjų pastatų modernizavimo skatinimas“ įgyvendinimo ir bendradarbiavimo tarp VšĮ Būsto energijos taupymo agentūros ir Klaipėdos miesto savivaldybės administracijos sutartis.

**3. Kokių rezultatų laukiama.**

 Tarybai pritarus sprendimo projektui, Klaipėdos miesto savivaldybės administracija pasirašys partnerystės sutartį ir vykdys veiksmus apibrėžtus sutartyje dėl daugiabučių namų atnaujinimo (modernizavimo) parengiant energinio naudingumo sertifikatus ir investicijų planus, vieno savivaldybės viešojo pastato investicijų projekto parengimą bei tęs bendradarbiavimą su VšĮ Būsto energijos taupymo agentūra dėl Projekto veiklų sėkmingo įgyvendinimo atnaujinant viešąjį pastatą bei daugiabučius namus.

**4. Sprendimo projekto rengimo metu gauti specialistų vertinimai.**

Sprendimo projektas derintas su Teisės skyriumi. Į pastabą dėl netinkamai parinkto teisinio pagrindo atsižvelgta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra

**6. Lėšų poreikis sprendimo įgyvendinimui.**

Sprendimo projekto įgyvendinimui iš savivaldybės biudžeto lėšų nenumatyta.

**7. Galimos teigiamos ar neigiamos sprendimo priėmimo pasekmės.**

Sprendimo projekto priėmimo teigiamos pasekmės yra tai, kad bus sudarytos sąlygos Klaipėdos mieste atnaujinti vieną savivaldybės viešąjį pastatą bei daugiabučius namus, atnaujinimo (modernizavimo) procesą koordinuojant Klaipėdos miesto savivaldybės administracijai.

**PRIDEDAMA:**

1. VšĮ Būsto energijos taupymo agentūros 2016-04-29 rašto Nr. (3)-B2.2-3535 kopija, 1 lapas.
2. VšĮ Būsto energijos taupymo agentūros 2016-05-03 rašto Nr. (4)-B2.2-3623 kopija, 1 lapas.

L. e skyriaus vedėjos pareigas Roma Gadeikienė